અરુણાચલના ઘટનાક્રમમાં કોંગ્રેસના વિદ્રોહી સભ્યોએ છ માસ પહેલાં રાજ્ય સરકારને લઘુમતીમાં મૂકી દઈને જે ઘટનાક્રમની શરૂઆત કરી હતી તેને તાર્કિક અને સ્વાભાવિક રાજકીય પ્રક્રિયા દ્વારા આગળ ધપવા દેવાને બદલે રાજ્યપાલ જે.પી. રાજખોવાએ તેમની મર્યાદા ઓળંગીને, ઘટનાક્રમને કેન્દ્ર અથવા ભાજપના નેતાઓની ઇચ્છા-અપેક્ષા અનુસાર ઉતાવળે આકાર આપવાના પ્રયાસમાં જે જે ભૂલો કરી, એ ભૂલો જ સર્વોચ્ચ આદાલતના આ વિષયને અનુલક્ષીનેે આવેલા નિર્ણયના મૂળમાં છે. અરુણાચલમાં રાજ્યપાલની વરવી ભૂમિકાનો કોઈ બચાવ થઈ શકે તેમ નથી, અને તેની જવાબદારીમાંથી કેન્દ્ર સરકાર પણ છટકી શકે નહીં.